ประกาศสำนักงานปลัดกระทรวงอุตสาหกรรมประกาศสำนักงานปลัดกระทรวงอุตสาหกรรมเรื่องโครงสร้าง การจัดองค์กร อำนาจหน้าที่ และสถานที่ติดต่อเพื่อขอรับข้อมูลข่าวสารของสำนักงานปลัดกระทรวงอุตสาหกรรม[๑] ตามที่สำนักงานปลัดกระทรวงอุตสาหกรรมได้ออกประกาศสำนักงานปลัดกระทรวงอุตสาหกรรม เรื่อง โครงสร้าง การจัดองค์กรอำนาจหน้าที่และสถานที่ติดต่อเพื่อขอรับข้อมูลข่าวสารของสำนักงานปลัดกระทรวงอุตสาหกรรมลงวันที่ ๒๕ ตุลาคม พ.ศ. ๒๕๔๕ ไปแล้วนั้นเนื่องจากสำนักงานปลัดกระทรวงอุตสาหกรรมได้มีการปรับโครงสร้างของส่วนราชการต่างๆ ใหม่ตามกฎกระทรวงแบ่งส่วนราชการสำนักงานปลัดกระทรวง กระทรวงอุตสาหกรรม พ.ศ. ๒๕๕๑ดังนั้น เพื่อให้เป็นไปตามมาตรา ๗ (๑) (๒) และ (๓)แห่งพระราชบัญญัติข้อมูลข่าวสารของราชการ พ.ศ. ๒๕๔๐จึงให้ยกเลิกประกาศฉบับดังกล่าว และออกประกาศสำนักงานปลัดกระทรวงอุตสาหกรรม เรื่องโครงสร้าง การจัดองค์กร อำนาจหน้าที่ และสถานที่ติดต่อเพื่อขอรับข้อมูลข่าวสารของสำนักงานปลัดกระทรวงอุตสาหกรรมไว้ดังต่อไปนี้ข้อ ๑สำนักงานปลัดกระทรวงกระทรวงอุตสาหกรรม มีภารกิจเกี่ยวกับการพัฒนายุทธศาสตร์และแปลงนโยบายของกระทรวงเป็นแผนการปฏิบัติงาน จัดสรรทรัพยากรและบริหารราชการทั่วไปของกระทรวง ให้บรรลุเป้าหมายและเกิดผลสัมฤทธิ์ตามภารกิจของกระทรวงโดยมีอำนาจหน้าที่ดังต่อไปนี้(๑) ศึกษา วิเคราะห์จัดทำข้อมูลเพื่อเสนอแนะรัฐมนตรีสำหรับใช้ในการกำหนดนโยบายเป้าหมายและผลสัมฤทธิ์ของกระทรวง(๒) พัฒนายุทธศาสตร์การบริหารของกระทรวง(๓) แปลงนโยบายเป็นแนวทางและแผนการปฏิบัติงาน(๔)จัดสรรและบริหารทรัพยากรของกระทรวงเพื่อให้เกิดการประหยัด คุ้มค่า และสมประโยชน์(๕) กำกับ เร่งรัด ติดตาม และประเมินผลรวมทั้งประสานการปฏิบัติงานของหน่วยงานในสังกัดกระทรวง(๖)พัฒนาระบบเทคโนโลยีสารสนเทศเพื่อใช้ในการบริหารงานและการบริการของหน่วยงานในสังกัดกระทรวง(๗)ประสานการบริหารราชการและปฏิบัติงานที่อยู่ในอำนาจหน้าที่ของกระทรวงในต่างประเทศ(๘) กำกับ ดูแลและส่งเสริมการประกอบกิจการอุตสาหกรรมในส่วนภูมิภาคให้เป็นไปตามกฎหมายว่าด้วยโรงงานกฎหมายว่าด้วยแร่ กฎหมายว่าด้วยพิกัดอัตราค่าภาคหลวงแร่ กฎหมายว่าด้วยการควบคุมแร่ดีบุกกฎหมายว่าด้วยมาตรฐานผลิตภัณฑ์อุตสาหกรรม กฎหมายว่าด้วยการจดทะเบียนเครื่องจักรและกฎหมายอันที่เกี่ยวข้อง(๙)ปฏิบัติการอื่นใดตามที่กฎหมายกำหนดให้เป็นอำนาจหน้าที่ของสำนักงานปลัดกระทรวงหรือตามที่กระทรวงหรือคณะรัฐมนตรีมอบหมายข้อ ๒โครงสร้างและการจัดองค์กรของสำนักงานปลัดกระทรวงกระทรวงอุตสาหกรรม ดังต่อไปนี้ก. ราชการบริหารส่วนกลาง(๑) สำนักบริหารกลาง(๒) ศูนย์เทคโนโลยีสารสนเทศและการสื่อสาร(๓) สำนักงานที่ปรึกษาด้านอุตสาหกรรมในต่างประเทศ(๔) สำนักตรวจและประเมินผล(๕) สำนักนโยบายและยุทธศาสตร์ข. ราชการบริหารส่วนภูมิภาคสำนักงานอุตสาหกรรมจังหวัด จำนวน ๗๕ จังหวัดข้อ ๓ ในสำนักงานปลัดกระทรวง กระทรวงอุตสาหกรรมมีกลุ่มตรวจสอบภายในเพื่อทำหน้าที่หลักในการตรวจสอบการดำเนินงานภายในสำนักงานปลัดกระทรวงและกระทรวง และสนับสนุนการปฏิบัติงานของสำนักงานปลัดกระทรวงและกระทรวงรับผิดชอบงานขึ้นตรงต่อปลัดกระทรวง โดยมีอำนาจหน้าที่ดังต่อไปนี้(๑) ดำเนินการเกี่ยวกับการตรวจสอบด้านการบริหารการเงิน และการบัญชีของสำนักงานปลัดกระทรวง และกระทรวง(๒)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๔ในสำนักงานปลัดกระทรวงกระทรวงอุตสาหกรรมมีกลุ่มพัฒนาระบบบริหารเพื่อทำหน้าที่หลักในการพัฒนาการบริหารของสำนักงานปลัดกระทรวงและกระทรวงอุตสาหกรรมให้เกิดผลสัมฤทธิ์มีประสิทธิภาพ คุ้มค่า รับผิดชอบงานขึ้นตรงต่อปลัดกระทรวง โดยมีอำนาจหน้าที่ดังต่อไปนี้(๑)เสนอแนะและให้คำปรึกษาแก่หัวหน้าส่วนราชการเกี่ยวกับยุทธศาสตร์การพัฒนาระบบราชการในสำนักงานปลัดกระทรวงและกระทรวง(๒) ติดตาม ประเมินผลและจัดทำรายงานเกี่ยวกับการพัฒนาระบบราชการในสำนักงานปลัดกระทรวงและกระทรวง(๓) ประสานและดำเนินการเกี่ยวกับการพัฒนาระบบราชการร่วมกับหน่วยงานกลางต่างๆ และหน่วยงานสำนักงานปลัดกระทรวงและกระทรวง(๔)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๕อำนาจหน้าที่ที่สำคัญของส่วนราชการต่าง ๆในสำนักงานปลัดกระทรวง กระทรวงอุตสาหกรรม โดยสรุปมีดังนี้๕.๑ ราชการบริหารส่วนกลาง(ก) สำนักบริหารกลาง มีอำนาจหน้าที่ดังต่อไปนี้(๑)ดำเนินการเกี่ยวกับงานบริหารทั่วไปของสำนักงานปลัดกระทรวงและงานช่วยอำนวยการ(๒) ดำเนินการเกี่ยวกับการบริหารงานบุคคลการพัฒนาข้าราชการการเสริมสร้างวินัยและรักษาระบบคุณธรรมของสำนักงานปลัดกระทรวงและที่อยู่ในอำนาจหน้าที่ของกระทรวง(๓) ดำเนินการเกี่ยวกับการเงิน การบัญชีการงบประมาณ การพัสดุอาคารสถานที่และยานพาหนะของสำนักงานปลัดกระทรวงและที่อยู่ในอำนาจหน้าที่ของกระทรวง(๔) กลั่นกรองและเสนอความเห็นทางวิชาการเพื่อสนับสนุนการปฏิบัติงานของกระทรวง(๕) ประชาสัมพันธ์ และเผยแพร่กิจกรรม ความรู้ความก้าวหน้าและผลงานของสำนักงานปลัดกระทรวงและกระทรวง(๖)ดำเนินการเกี่ยวกับงานกฎหมายและระเบียบที่เกี่ยวข้อง งานนิติกรรมและสัญญางานเกี่ยวกับความรับผิดทางแพ่ง อาญา งานคดีปกครองและงานคดีอื่นที่อยู่ในอำนาจหน้าที่ของสำนักงานปลัดกระทรวง(๗)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(ข) ศูนย์เทคโนโลยีสารสนเทศและการสื่อสารมีอำนาจหน้าที่ดังต่อไปนี้(๑) ศึกษา วิเคราะห์ เสนอแนะนโยบายและจัดทำแผนแม่บทเทคโนโลยีสารสนเทศด้านอุตสาหกรรมของกระทรวง(๒) ศึกษา พัฒนา ออกแบบ และจัดวางระบบฐานข้อมูลระบบการเชื่อมโยงเครือข่ายการสื่อสารข้อมูลภายในหน่วยงานและระหว่างหน่วยงานจัดหาเทคโนโลยีที่เหมาะสมเพื่อการพัฒนาระบบข้อมูลสารสนเทศ รวมทั้งเป็นศูนย์กลางบริหารจัดการข้อมูลสารสนเทศด้านอุตสาหกรรมและสนับสนุนระบบการบริหารงานของกระทรวง(๓) รวบรวมข้อมูล การจัดทำสถิติข้อมูลการประมวลผลและวิเคราะห์ข้อมูลเพื่อรายงานสถานการณ์และบ่งชี้ทิศทางการดำเนินงานในอนาคต(๔)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(ค) สำนักงานที่ปรึกษาด้านอุตสาหกรรมในต่างประเทศมีอำนาจหน้าที่ดังต่อไปนี้(๑)เป็นตัวแทนของกระทรวงในต่างประเทศในการติดต่อประสานงานและสร้างเครือข่ายความสัมพันธ์อันดีกับหน่วยงานในต่างประเทศทั้งในภาครัฐและภาคเอกชนที่เกี่ยวข้องกับวงการอุตสาหกรรม(๒)เป็นสื่อกลางและช่วยอำนวยความสะดวกในการจัดหาข้อมูลข่าวสาร นัดหมาย พบปะเจรจาจัดประชุม ดูงาน หรือเชิญชวนผู้ประกอบการจากต่างประเทศ เพื่อให้มาลงทุนในประเทศไทยหรือเพื่อให้ผู้ประกอบการไทยขยายธุรกิจไปในประเทศที่รับผิดชอบ(๓) ศึกษา รวบรวมและเผยแพร่ข้อมูลข่าวสารด้านเศรษฐกิจอุตสาหกรรมของประเทศที่รับผิดชอบ วิเคราะห์และรายงานสถานภาพและความเคลื่อนไหวของอุตสาหกรรมทั้งด้านนโยบาย และมาตรการต่าง ๆของรัฐตลอดจนความก้าวหน้าทางเทคโนโลยีและความสามารถในการแข่งขันของอุตสาหกรรมในประเทศนั้นที่มีผลกระทบต่ออุตสาหกรรมของไทย(๔)แสวงหาช่องทางและโอกาสที่จะส่งเสริมและพัฒนาอุตสาหกรรมของไทยเพื่อประกอบการพิจารณาของผู้ประกอบการไทยที่สนใจจะไปประกอบธุรกิจในประเทศนั้น(๕)ปฏิบัติการร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(ง) สำนักตรวจและประเมินผลมีอำนาจหน้าที่ดังต่อไปนี้(๑)ติดตามและตรวจสอบการปฏิบัติงานของหน่วยงานในสังกัดกระทรวงเพื่อให้เป็นไปตามแผนงานโครงการ และสอดคล้องกับกฎ ระเบียบ และขั้นตอนที่กำหนด(๒) ติดตามและตรวจสอบการใช้ทรัพยากรภายในกระทรวงให้เกิดความประหยัด คุ้มค่า และสมประโยชน์(๓)ประเมินผลสัมฤทธิ์ของงานตามภารกิจของส่วนราชการ(๔)วิเคราะห์และเสนอความเห็นประกอบการพิจารณากำหนดนโยบาย และแผนงาน ในระดับภูมิภาค(๕)ประสานการปฏิบัติงานระหว่างส่วนราชการในส่วนกลางและส่วนภูมิภาค(๖) สนับสนุนและให้คำแนะนำทางวิชาการการบริหารจัดการตลอดจนเผยแพร่ข้อมูลข่าวสารให้แก่หน่วยงานในสังกัดกระทรวงในส่วนภูมิภาค(๗)ปฏิบัติหน้าที่ศูนย์รับเรื่องร้องเรียนเกี่ยวกับการประกอบการอุตสาหกรรมและประสานงานการแก้ไขปัญหาตามข้อร้องเรียนรวมทั้งรับแจ้งเหตุภัยพิบัติหรือภาวะฉุกเฉินอันเกิดจากการประกอบการอุตสาหกรรม(๘)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(จ) สำนักนโยบายและยุทธศาสตร์มีอำนาจหน้าที่ดังต่อไปนี้(๑) เสนอแนะนโยบาย จัดทำแผนยุทธศาสตร์และกรอบงบประมาณของสำนักงานปลัดกระทรวงและกระทรวง(๒) จัดทำและประสานแผนการปฏิบัติงานของสำนักงานปลัดกระทรวงและกระทรวงตลอดจนจัดลำดับความสำคัญของแผนงาน โครงการให้สอดคล้องกับนโยบายและแผนพัฒนาอุตสาหกรรม(๓)จัดทำงบประมาณประจำปีของหน่วยงานในสังกัดกระทรวงให้สอดคล้องกับนโยบายและแผนของกระทรวง(๔) จัดวางระบบ พัฒนา และประสานนโยบาย แผนงานและโครงการของสำนักงานอุตสาหกรรมจังหวัดและหน่วยงานในต่างประเทศในความรับผิดชอบของสำนักงานปลัดกระทรวง(๕)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๕.๒ ราชการบริหารส่วนภูมิภาคสำนักงานอุตสาหกรรมจังหวัดมีอำนาจหน้าที่ดังต่อไปนี้(๑) กำกับ ควบคุม ดูแลและดำเนินการตามกฎหมายว่าด้วยโรงงานกฎหมายว่าด้วยแร่กฎหมายว่าด้วยพิกัดอัตราค่าภาคหลวงแร่ กฎหมายว่าด้วยการควบคุมแร่ดีบุก กฎหมายว่าด้วยมาตรฐานผลิตภัณฑ์อุตสาหกรรมกฎหมายว่าด้วยการจดทะเบียนเครื่องจักร และกฎหมายอื่นที่เกี่ยวข้องภายในส่วนภูมิภาค(๒) จัดทำ เสนอและประสานแผนพัฒนาและส่งเสริมอุตสาหกรรมในระดับจังหวัดรวมทั้งประสานการพัฒนาและประเมินผลการดำเนินงานตามแผนดังกล่าว(๓)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๕.๓ สถานที่ติดต่อเพื่อขอรับข้อมูลข่าวสารของสำนักงานปลัดกระทรวงกระทรวงอุตสาหกรรม มีดังนี้(๑) ส่วนกลางขอรับข้อมูลข่าวสารได้ที่ศูนย์บริการข้อมูลข่าวสารกระทรวงอุตสาหกรรม ชั้น ๑อาคารสำนักงานปลัดกระทรวง กระทรวงอุตสาหกรรม ถนนพระรามที่ ๖ เขตราชเทวี กรุงเทพมหานคร๑๐๔๐๐ โทรศัพท์ ๑๕๖๓ หรือที่กอง หรือที่สำนักที่เกี่ยวข้องกับข้อมูลข่าวสาร นั้นโดยตรงหรือที่ Website:/ ) ส่วนภูมิภาคขอรับข้อมูลข่าวสารได้ที่สำนักงานอุตสาหกรรมจังหวัดทุกจังหวัดประกาศณ วันที่ ๒๙ พฤษภาคม พ.ศ. ๒๕๕๑จักรมณฑ์ผาสุกวนิชปลัดกระทรวงอุตสาหกรรมวัชศักดิ์/ผู้จัดทำ๑๕ธันวาคม ๒๕๕๑[๑] ราชกิจจานุเบกษาเล่ม ๑๒๕/ตอนพิเศษ ๑๘๘ ง/หน้า ๕๐/๑๒ ธันวาคม ๒๕๕๑